Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Tänu Jumalale, et olen peagi jõudmas lõpule
mitmeid nädalaid kestnud seeriaga Jumala tõelisest loomusest.
Tegu on võimsa õpetusega.
Kui sa ei mõista, et Jumal on armastus -
kui see pole su põhiuskumus Jumalast
ja sa näed Jumalat
pigem Vana Testamendi viha ja karmuse prisma läbi,
kus Jumal tegi inimestega kõikvõimalikku halba,
siis see jätab sulle Jumalast vale mulje
ja kahandab sinu arusaama Temast kui armastusest.
Sel juhul vajad seda õpetust,
mis tasakaalustab armastavat Jumalat keda Jeesus ilmutas,
karmi Jumalaga Vanas Testamendis.
Need kaks pole omavahel vastuolus
ja mitte Jumal pole muutunud, vaid meie oleme muutunud.
Kuid tänu me uuestisünnile
saab Jumal tegeleda meiega armus ja armastuses,
mis on alati olnud Ta igatsus.
Olen rääkinud selle seeria raames,
kuidas esimesed 2000 aastat peale Aadama ja Eeva pattulangemist
ei arvestanud Jumal inimestele nende pattu (vt Roomlastele 5:13).
Kui aga käsuseadus tuli,
hakkas ka Jumal pidama inimeste patte nende vastu
ja sellega kaasnes ka Tema viha.
Rooma 4:15 ütleb: "Sest Seadus soetab viha,
aga kus Seadust ei ole, seal ei ole ka üleastumist."
Käsuseadusega koos sai ka Jumala viha ilmsiks
ja Ta võttis inimesed karmilt ette.
Olen seda põhjalikult selgitanud, mistõttu ei hakka end üle kordama.
Tellige endale need materjalid, et uurida seda teemat lähemalt.
Kuid ma olen juba mitu nädalat rääkinud neist asjadest.
Täna aga tahan jõuda selleni,
et Uues Testamendis on käsuseadus täielikult täidetud
ning alates Jeesuse ristisurmast ja ülestõusmisest 2000 aastat tagasi
pole Jumal enam arvanud inimeste patte nende vastu.
Ta on pannud need nüüd Jeesuse peale.
Ta ei tegele enam inimestega vastavalt käsuseadusele,
öeldes: "Ma teen nii või naa, kui te täidate kõiki neid käske.
Siis ma tegutsen ja vastan teile."
Ei, see on just vastupidi.
Me ei oota võitu millalgi tulevikus ega püüa seda kuidagi saavutada,
vaid see võit sai juba saavutatud 2000 aastat tagasi.
Jeesus on ostnud sulle kõik, mida eales vajad -
rõõmu, rahu, õnne, tervise, edukuse.
Mida iganes sa vajad - see on juba saavutatud.
See pole miski, mille poole alles püüelda,
vaid see on juba saavutatud
ja sinu asi on vaid olla alandlik ning võtta see vastu.
Tohutu erinevus vana ja uue vahel.
Rääkisin eelmises saates 2 Korintlastele 5:19 põhjal.
"Kuna see oli Jumal,
kes Kristuses lepitas maailma enesega"
Ja siis seal on öeldud, kuidas Ta meid enesega lepitas.
"Lepitama" tähendab "olla sõbralik" või "looma harmooniat".
Kuidas tõi Jumal meid suhtesse iseendaga
muutes kogu oma headuse ja kõik Temas oleva
meile kättesaadavaks.
Ta tegi seda läbi selle,
et "ei arvestanud neile nende üleastumisi".
Sidusin selle Rooma 5:13'ga,
mis ütleb, et pattu ei arvestata, kui seadust ei ole.
See, et Jeesus ei arvesta meile me patte,
näitab seda, et Jeesuse tulles polnud käsuseadus enam kehtiv.
Gal. 3:19 ütleb, et käsuseadus kehtis seni,
kuni tuli sugu, kelle kohta oli antud tõotus.
Jeesuse tulles kaotas käsuseadus oma kehtivuse
ja Jumal ei pidanud enam inimeste patte nende vastu.
Ta tegeles nendega ilma,
et oleks pannud nende patte neile süüks.
Jumal ei pea su patte sinu vastu.
Tean, et osa me vaatajaid peab seda väidet valeõpetuseks,
kuna religioon on tõstnud käsuseaduse aukohale,
kasutades käsuseaduse mentaliteeti, et külvata inimestesse hirmu,
kontrollida teid ja panna teid käituma teatud moel.
Paljudele me vaatajatele on õpetatud seda nii palju kordi,
et mind täna kuuldes ehmatate te ära ja mõtlete:
"Aga mis siis hoiab inimesi elamast patus,
kui nad ei karda enam Jumala viha, karistust ja hülgamist?"
Armastus on see, mis hoiab inimesi pattu tegemast.
Uues lepingus saab ilmsiks Jumala armastus,
mida vana lepingu inimesed kunagi ei näinud ega mõistnud.
Jeesus ilmutas meile Jumala armastust sellisel moel,
et Ta võttis me patud ja suri meie eest.
Seetõttu ka, kui mõistad, mida Jeesus on sinu heaks teinud,
teenid sa Jumalat Tema armastuse tõttu
palju parema meelega,
kui siis, kui tegid seda hirmust.
Hirm on armastuse vastand.
Jumala armastus on see, mis paneb inimesi elama püha elu.
2 Kor. 5:19 ütleb,
et Jumal ei arvestanud neile nende üleastumisi.
Tahan täna keskenduda ühele konkreetsele mõttele.
Kui ma ütlen,
et Jumal ei tegele meiega vastavalt käsuseadusele
ega arvesta meile meie patte,
siis osa inimesi arvabki, et Jumal ei hooli enam me pattudest;
et Ta on muutunud ega pea neid patte inimese vastu.
See pole üldse see, mida ma ütlen.
Jumal on see sama eile, täna ja igavesti
ega muutu iial.
Jumal on püha ja õiglane
ja kui mul oleks vaid aega,
ma näitaks teile rohkelt kirjakohti selle kohta.
Psalmid 138:2 on öeldud,
et Ta on ülendanud oma Sõna üle oma nime.
Kui Jumal ütles aegade alguses, mis on patt
ja et kui nad söövad ühest puust, siis nad surevad kindlasti,
siis Roomlastele 6:23 on öeldud, et patu palk on surm.
Jumal ei muutu üle öö, öeldes:
"Ma ei mõista enam inimesi hukka ega too patu eest surma."
See pole see, mis juhtus.
Jumal ei muutunud ühe hetkega,
öeldes, et ei pea enam inimeste patte nende vastu.
Patul oli oma palk ja tagajärg.
Küsimus polnud Jumala muutumises ja patu tagajärgede kadumises.
Mida Jumal tegi, oli see,
et Ta võttis iga viimse kui osa oma vihast ja karistusest
minu ja sinu patu vastu
ning suunas selle Jeesuse peale, kes maksis nende pattude eest.
Jumal ei muutnud lihtsalt meelt,
otsustades mitte enam vaadata inimeste pattude peale.
Ei. Ta mõistis ikka patu üle kohut.
Kuid Ta mõistis sinu ja minu pattude üle kohut
oma Poja, Jeesuse Kristuse kaudu.
See on midagi võimast!
Inimesed võivad ju võtta mu õpetuse armust,
vaba olemine käsuseaduse alt ja pattude mittearvestamisest,
mõeldes: "Patt pole enam probleem Jumala jaoks,
sest Ta otsustas, et ei pea seda enam me vastu."
Kuid see pole tõsi.
Jumal maksis me pattude eest.
Patt muide on tohutu rikkumine.
Mind kritiseeritakse pidevalt, et muudan patu väga kergeks looks,
otsekui abielurikkumine, valetamine ja varastamine
pole mingi suur asi
ja Jumal ei vihka pattu.
Ja siis nad näitavad mulle kõiki neid kirjakohti,
kus Jumal vihkab pattu ja see on rikkumine Tema vastu.
Nad arvavad, et ma muudan patu millekski väga kergeks.
Üldse mitte.
Mul pole piisavalt aega, et seda korralikult väljendada,
aga mul oli üks kogemus Jumalaga 23. märtsil, 1968. aastal.
Olin teistega võrreldes üsnagi hea inimene.
Samas olen alati öelnud:
"Kes tahaks olla parim patune põrgusse minejate seas?"
Arvasin, et kuna ma ei teinud paljusid asju, mida teised tegid,
siis Jumal armastab mind rohkem ja vastab mu palvetele paremini.
Kuid 23. märtsil, 1968. aastal.
ilmus Kõikväeline Jumal mulle keset keskööd mu piiblikooli ühikas,
ilmutades mulle oma pühadust ja puhtust.
Nägin Jeesuse täielikku pühadust ja puhtust.
Sõltumata sellest,
et olin teistega võrreldes üsna hea inimene.
Kuid nähes oma pattu Jumala puhtuse valguses,
ma mõistsin, et kogu mu eneseõigsus oli kui määrdunud riie
ja ma pöördusin oma patust.
Põhjus, miks seda kõike mainin, on selles,
et Jumala pühaduse ja puhtuse valguses
vihkan ma tõenäoliselt pattu rohkem, kui enamus inimesi.
Ma ei ütle seda uhkeldamiseks,
aga ma ei usu, et enamus inimesi
pole näinud Jumala pühadust ja puhtust selliselt moel,
nagu Jumal seda mulle ilmutas.
Kui Peetrus kuulis vee ääres olles, et tegu oli Jeesusega,
tõmbas ta endale kuue ümber ja hüppas vette, et end varjata.
Mil iganes keegi sattus Jumala ligiollu ja mõistis Tema tõelist olemust...
Nagu Jesaja, kes nägi Issandat istuvat suurel ja kõrgel aujärjel,
ja tema kuue palistused ulatusid templi seinast seina,
ütles koheselt: Häda mulle, sest ma olen roojane mees huultelt
ja elan roojaste huultega rahva keskel."
Inimesed, kes on näinud Jumala au, kogevad hoobilt oma väärtusetust.
Ma olin ehk parem kui teised,
aga Jumala täiusliku pühaduse mõõtu mööda
jäi mul ikka palju vajaka.
Ja seda ma ka tol 1968. aasta märtsi ööl mõistsin.
Seetõttu hakkasin ka vihkama pattu
ja usun, et vihkan seda rohkem, kui enamus inimesi.
Enamus neid, kes kuulutavad käsuseadust jne.
Ma vihkan pattu.
Ütlen seda seetõttu ja neile,
kes süüdistavad mind patu kergeks muutmises.
Ma ei muuda patu kaalu kuidagimoodi kergeks.
Usun, et patt on üks kohutav asi ja selle üle pidi kohut mõistma.
Mida ma väidan, on see, et patu üle on kohus juba mõistetud
ja seda Jeesuse Kristuse ristilöödud ihu kaudu.
Jumal ei öelnud: "Ma ei pea enam inimeste patte nende vastu."
Ei. Jeesus oli see, kes nende eest maksis.
Jumala viha sai suunatud Jeesuse peale.
Ta karistas Jeesust, kes kannatas meie pattude eest.
Seda nii täielikult, et julgen väita, et Jeesus maksis me pattude eest.
Põhjus, miks Jumal ei pea enam mu patte minu vastu,
on selles, et Ta kandis need oma Poja, Jeesuse peale.
Ta karistas oma Poega, kes kannatas minu pattude pärast.
Seetõttu ka, ma ei austa Jeesust,
kui arvan, et pean veel ise oma pattude eest kuidagi kannatama.
Samas on see viimane nii levinud õpetus.
Inimesed ütlevad:
"Jaa, Jeesus suri mu pattude eest, aga ma pean ikka ise ka kannatama.
Seetõttu ärge tulge mulle ütlema, et kui ma eksin ja teen midagi valesti,
et ma võin siis minna Jumala ligiollu, otsekui ma poleks kunagi patustanud.
Pean ikka tõmbama "kotiriide" selga ja kannatama ise ka."
Enamus inimesi küll ei sõnasta seda nii,
kuid nad usuvad siiski, et kui nad teevad midagi valesti,
peavad nad mõnda aega elama
ilma Jumala ligiolu-, õnnistuste- ja palvevastusteta,
kuniks nad on end kuidagimoodi lunastanud.
Näeme seda pidevalt abielude puhul.
Kunagi, kui olin pastor, tegelesin palju abielunõustamisega.
Nii nägin paare, kus kui üks osapool eksis,
ütles teine küll: "Annan sulle andeks",
aga samas oli täiesti külm oma abikaasa suhtes,
vältides intiimsust ja kõike muud, mis varem oli.
Miski polnud enam endine,
kuniks see, kes eksis, oli kannatanud nõnda,
nagu ta pani oma kaasat kannatama.
Ehk siis, eksinud pool pidi ka maksma oma tegude eest.
Polnud seal mingit näo tegemist nagu midagi poleks juhtunud.
Jumalaga aga pole nii.
Jumal võttis kõik mu patud ja läbikukkumised,
pannes need Jeesuse peale, kes kannatas mu pattude eest.
Seetõttu ei peaks ma ka enam tundma end süüdi oma pattude pärast
Jumal ei pea enam mu patte minu vastu.
2 Kor. 5:21: "Ta" st Jumal,
"...on teinud patuks meie asemel selle" ehk Jeesuse,
"...kes patust midagi ei teadnud,
et meie saaksime Jumala õiguseks tema sees."
Jeesus ei kannatanud vaid vähese patu hulga tõttu.
Ta vaid ei maitsnud pattu,
aga Ta maksis hinna kogu maailma pattude eest.
Kogu maailma pattude eest.
Kõigi inimeste eest, kes kord elanud või alles saavad elama -
Ta suri kõigi inimeste pattude eest läbi aegade.
Kõik need patud pandi Jeesuse peale.
Need kõik.
Rääkides inimeste pattudest,
siis Piibli põhjal võib tuua näiteid nagu vaarao,
kes rõhus juute ja tappis nende vastusündinuid.
Kes pani nad kannatama ränkraske töö tegemise kaudu jne.
Kõik vaarao patud
ja see, et ta lasi end kummardada, pidades iseennast kui jumalaks.
Vaadates ilmalikku ajalugu,
siis näiteks Tšingis-khaan,
Hitler, Mussolini, Saddam Hussein.
Erinevad massivõrvarid näiteks Kambodžas või kus iganes.
Kõik need kohutavad asjad, mis on sündinud läbi ajaloo.
Kuid küsimus pole vaid neis nähtavates asjades.
See puudutab ka iga inimese igat himu, valet, vargust, pettust
ja isekusest teistele haiget tegemist.
Kogu inimkonna patud aegade algusest, kuni aegade lõpuni
said pandud Jeesuse peale.
Täiega üle mõistuse lugu!
Nii et Jeesus vaid ei maitsnud pisut pattu,
vaid nii sinu kui minu patud said kõik kantud Jeesuse peale.
Mõtle oma elu kõige hullemale patule.
Me kõik oleme läbikukkunud
ja olnud šokis asjadest, mida oleme teinud.
Mõtle oma elu kõige hullemale ajale,
kus kogesid tohutut häbi, süüd ja tunnet, et su elu pole midagi väärt.
Jeesus koges seda sama, võttes su häbi ja karistuse.
Ta võttis nii sinu kui iga inimese hukkamõistu enda kanda,
kannatades Jumala viha ja karistust sinu patu tõttu.
Ta maksis selle eest,
sest Jumal kandis nii sinu, kui minu patu Jeesuse peale.
Ehk siis, Jumal ei muutnud oma meelt,
otsustades, et Ta ei mõista enam pattu hukka.
Mõistis ikka,
aga see patt sai hukka mõistetud Jeesuse ristilöödud ihu kaudu.
Rooma 8:1-2: "Nii ei ole nüüd enam mingit hukkamõistu neile,
kes on Kristuses Jeesuses.
Sest elu Vaimu seadus Kristuses Jeesuses
on vabastanud su patu ja surma seadusest."
See on just see, millest olen rääkinud -
ei ole enam hukkamõistu ega patusüüd.
Jumal ei vaata enam me pattude peale.
Salm 3: "Sest seda, milleks Seadus oli võimetu,
kuna see oli jõuetu inimloomuse tõttu,
on teinud Jumal, kes mõistis patu inimeses surma,
läkitades oma Poja
patuse loomuse sarnasuses ja patu pärast."
See ütleb, et käsuseadus ei suuda kedagi teha täiuslikuks,
sest me ei suuda hoida seda oma lihalikus loomuses alal.
Kui me seda suudaks, saanuks meil olla ka suhe Jumalaga,
kuna oleksime olnud patuta ja täiuslikud.
Kuid Rooma 3:23 ütleb,
et me kõik oleme pattu teinud ja jäänud ilma Jumala aust.
Seetõttu, selle asemel,
et käsuseadus olnuks tee suhtesse Jumalaga,
sai sellest hoopis takistus omamaks suhet Jumalaga,
sest me kõik oleme märgist mööda pannud.
Kuidas aga Jumal sellega tegeles?
Ta läkitas oma Poja
patuse loomuse sarnasuses ja patu pärast.
Jeesus ise ei teinud kunagi pattu,
aga Ta sai endale ihu nagu meie oma,
mis oli avatud kõigile nõtrustele ja kiusatustele, mida meiegi kogeme.
Heebrea 4:15 ütleb, et Jeesus koges kõiki kiusatusi, mida meiegi,
kuid ometi Ta ei teinud pattu.
Nii et Jeesus tuli füüsilises ihus ja "mõistis patu inimeses surma".
2 Kor 5:21 kohaselt sai Jeesus patuks meie eest.
Meie patt sisenes Jeesuse füüsilisse ihusse
ja nii mõistis Jumal Jeesuse hukka.
Isa Jumal mõistis omaenda Poja hukka,
Teda ka hüljates.
Jeesus hüüdis ristil, tisteerides Psalm 22:1:
"Mu Jumal, mu Jumal, miks sa mu maha jätsid?"
Ja salmis 4 kõlab vastus: "Ja ometi oled sina püha,
kelle trooniks on Iisraeli kiituslaulud."
Põhjus, miks Jumal hülgas Jeesuse,
oli selles, et Jeesus sai patuks meie eest.
Jeesus muutus ebapühaks ja kannatas Jumala viha ning karistust
Iga viimne kui raas Jumala vihast sinu ja minu patu vastu
sai pandud Jeesuse peale, keda mõisteti hukka Tema ihus.
Rooma 8:4 annab aga põhjuse, miks.
"Et Seaduse nõuded oleksid täidetud meis,
kes me ei käi oma loomuse, vaid Vaimu järgi."
2 Kor. 5:21 ütleb seda sama:
"Ta on teinud patuks meie asemel selle(Jeesuse),
et meie saaksime Jumala õiguseks tema sees."
Selle raames toimus üks suur vahetus.
Pääste ei tähenda seda, otsekui Jumal unustaks su patud.
Kuid Ta on andestanud su patud, pannes need Jeesuse peale
ja samas võtnud kogu Jeesuse õigsuse ja pühaduse
ning pannud selle sinu peale.
Ta võttis sinu patu, kandes selle Jeesuse peale
ja Jeesuse õigsuse, kandes selle üle sulle.
See on vinge! Milline võrratu vahetus!
Religioon aga pole väljendanud seda selgelt.
Religioon küll tunnistab Jeesuse surma me pattude eest,
öeldes samas, et see on tingimuslik;
et me peame tunnistama iga oma pattu
ja tegema alati kõike õigesti.
See ei vasta tõele.
Jeesus andestas sulle su patud - võtad sa selle vastu või mitte.
Rooma 5:2 ütleb, et meil on usus ligipääs Tema armule,
mis on maksnud me pattude eest.
Kui sa ei võta usu kaudu Jumala armu vastu,
ei kehti Jeesuse tehtu su elus ja sa vastutad ise oma pattude eest.
Veelgi enam aga pääste hülgamise patu eest,
mida Jeesus sulle pakub.
See saab olema su suurim üleastumine.
Nii et ma ei väidagi, et kõik on automaatselt päästetud,
et taevast ja põrgut pole olemas ja inimesed ei lähe põrgusse.
Põrgu on ikka olemas ja patu eest peab endiselt maksma,
aga selle patu eest on juba makstud.
See aga ei sea sulle tingimust elada püha ja head elu,
mille alusel Jumal otsekui andestaks sulle su patud.
Need on juba andestatud!
Küsimus vaid on, kas usud seda ja võtad selle vastu?
Või jätkad omaenda pingutustes elada Jumala ees püha elu.
Kui seda teed, oled sina see,
kes muudab Jeesuse ohvri kergekaaluliseks.
Inimesed väidavad, et ma muudan patu kergekaaluliseks.
Mina aga ütlen, et inimesed
muudavad Jeesuse ohvri kergekaaluliseks,
arvates, et Jeesus ei maksnud mitte täishinda, vaid osalise hinna
ja nii peavad ka nemad kannatama ning maksma oma pattude eest.
Kuid see ei vasta tõele.
Jeesus on maksnud nii mu mineviku, oleviku kui tuleviku pattude eest.
Nii nõuab see minupoolset alandlikkust
mitte tunda end väärtusetuna,
vaid võtta usus vastu,
et Jeesus sai hukka mõistetud ja patuks minu eest,
et ma saaks õigeks Jumala ees.
Mitte seetõttu, et ma seda vääriks,
vaid seetõttu, et ma usun sellesse ja võtan selle kui annina vastu.
See on tõeline alandlikkus.
Jeesus on sillutanud teile tee olemaks täiesti vaba
kõigest patuga seotud süüst ja karistusest,
makstes ise hinna selle kõige eest.
Kõik, mida vaid tegema peate, on olema alandlikud
ja võtma selle anni vastu.
Nii võite minna täie julgusega Jumala trooni ette.
Mitte seetõttu, et te ise oleks seda väärt,
aga seetõttu, et Jeesus oli seda väärt
ja Ta on andnud teile
oma õigeks olemise staatuse Jumala ees.
See on peaaegu, et liiga hea, et olla tõsi.
Ja ometi on see tõsi
ja sellest olemegi mitme saate jagu rääkinud.
Mõistes, miks Jumal kõiki neid asju tegi -
Ta vallandas oma viha ja valas selle Jeesuse peale,
et te võiks olla vabad sellest.
Seda mõistes
plahvatab Jumala armastus te südameis,
mispeale hakkate teenima Jumalat ja elama püha elu
armastusest ja mitte hirmust lähtuvalt.
See on üks hea uudis.
Mu seeria Jumala tõelisest loomusest hakkab jõudma lõpusirgele.
Mu samateemaline raamat toob tõelise muutuse te ellu,
muutes igaveseks te arusaama Jumalast
ja Temaga suhtlemisest.
Võin kinnitada, et see saab muutma palju.
Nii et tellige endale see raamat, aga ka CD'd ja DVD.
Võrratu viis ammutada ise seda tõde, aga jagada seda teistegagi.
Nii et kuulake järgnevat reklaami ja tellige endale need materjalid.
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Tänase loengu pealkiri on "Jumala tõeline loomus" 5. osa,
mis on tellitav me kodulehelt.
Kui teil aga pole võimalik seda endale lubada,
saadetakse see teile tänu partnerite toetusele tasuta.
Ühtlasi pakume teile Andrew raamatut "Ära piira Jumalat".
Võtke selle tellimiseks meiega juba täna ühendust!
Täpsem tellimisinfo on ekraanil.
Leiate me kodulehelt teisigi materjale ja asju, mida tasuta alla laadida.
Ekraanil on kõik kontaktandmed, mille kaudu võtta ühendust.
Loodame teist kuulda juba täna!
Ühtlasi tahame teavitada teid Andrew eesootavatest koosolekutest,
mille kohta leiate täpsemat infot www.awme.net
Täpsem info kõige kohta on leitav www.awme.net
Aitäh sõbrad ja partnerid!
Teie panus Andrew Wommacki teenistusse
ja Charise piiblikooli
aitab meil jätkuvalt jüngerdada inimesi üle maailma.
Saage tuttavaks Melodyga.
Armastasin Jeesust juba enne Charisesse tulekut,
tehes jumalariigi tööd ja juhtides väikegruppe.
Kuid ma ei näinud vilja.
Mõjutasin küll mingil määral teatud naiste elu,
aga mitte selliselt nagu täna.
Charise piiblikool õpetas mind teenima inimesi efektiivselt.
Täna tean, kuidas tegelikult inimesi aidata ja armastada.
Oma 2. õppeaastal käisin misjonireisil Saksamaal.
Jumal pani veelgi enam mu südamele
evangeliseerimise ja inimeste armastamise.
Nii olen rajanud erimaades erinevaid osadusgruppe,
evangeliseerides ja jüngerdades inimesi.
Ei jõua ära oodata, mida Jumal veel teeb.
Andrew Wommacki teenistus ja Charise piiblikool
on juba 20 aastat muutnud elusid ja maailma.
Rohkem infot meie kodulehelt: www.charisbiblecollege.org
Tahad teada, mis toimub
Andrew Wommacki teenistuse ja Charise piiblikooli telgitagustes?
Siis otsi me kodulehelt üles "Inside story".
Mine me kodulehele www.awmi.net
ja vaata lehe paremal üleval nurgas olevat "Inside story".
Saa teada, mis toimub Andrew Wommacki teenistuses
ja Charise piiblikoolis.
Vaadake lähemalt:
Tõlge: Anne-Ly Raukas